钦定古今图书集成/明伦汇编/官常典/第752卷 > 周文炜〈子元生〉
## 钦定古今图书集成/明伦汇编/官常典/第752卷 > 周文炜〈子元生〉

按《清河县志》：“文炜，字存白，赋性刚直，自为诸生，即有
不群之气。遇公事，屹然敢言，或以身任之，绝无推委。
崇祯中，以明经筮仕于陕。二年，流寇陷会城，文炜守
商州，与商雒兵备黄某婴城拒寇，以忠义激众守之，
力竭援绝，城陷被执。贼将以美官诱，文炜不从，且骂；
更𦄌幼子元生以至夹刃胁之，又不从，且大骂。贼断”
其舌，犹张目喷血，喉中作骂声，贼以铁箸头烧纳吭
中，磔之。元生痛父死之惨，哭骂不绝口，亦被戮。贼去，
商士葬文炜及元生于商城之北，而碑识之，请于朝，
得祀名宦。文炜之仲季，亦得请于上而祀“乡贤。”两地
崇祀，名著千秋矣。